Hun er det eldste felles barnet til kronprins Haakon og kronprinsesse Mette-Marit. Når hun blir dronning, blir hun Norges andre kvinnelige monark, etter dronning Margrete I. Prinsessen er den første kvinnen som er født med arverett til tronen etter at lik arverett for kvinner og menn ble innført ved en grunnlovsendring i 1990. Grunnlovsendringen i 1990 ble ikke gjort gjeldende for de medlemmer av kongehuset som allerede var født da endringen trådte i kraft.